ai4bharat/Pralekha huggingface dataset:
પ્રધાનમંત્રીનું કાર્યાલય
ભારત એક્શન પ્લાન 2020 સંમેલનમાં પ્રધાનમંત્રીનું મુખ્ય સંબોધન
સરકારે છેલ્લા આઠ મહિનામાં વિકાસલક્ષી નિર્ણયોની સદી ફટકારી છે - પ્રધાનમંત્રી
પ્રક્રિયા કેન્દ્રિત કર પદ્ધતિને બદલી નાગરિક કેન્દ્રિત કર પદ્ધતિથી કરવામાં આવી - પ્રધાનમંત્રી
નવા ભારતના નિર્માણમાં મીડિયાએ મુખ્ય રચનાત્મક ભૂમિકા ભજવવી જોઈએ - પ્રધાનમંત્રી
ભારતને નવી ઊંચાઈઓ પર લઈ જવા માટે દરેક નાગરિકે પોતાની ફરજો નિભાવવી જોઈએ - પ્રધાનમંત્રી
પ્રધાનમંત્રી શ્રી નરેન્દ્ર મોદીએ આજે ટીવી ચેનલ ટાઇમ્સ નાઉ દ્વારા આયોજિત ભારત એક્શન પ્લાન 2020 સંમેલનમાં મુખ્ય સંબોધન કર્યું હતું.
શ્રી મોદીએ કહ્યું કે, ‘વિશ્વનું સૌથી યુવા રાષ્ટ્ર ભારત, નવા દાયકા માટે એક્શન પ્લાન પણ તૈયાર કરી રહ્યું છે અને યુવા ભારત ધીમું થવાના મૂડમાં નથી.’
પ્રધાનમંત્રીએ કહ્યું કે સરકારે આ ભાવના સ્વીકારી છે અને છેલ્લા મહિનામાં નિર્ણય લેવામાં સદી ફટકારી છે.
તેમણે એમ પણ કહ્યું કે આ ફેરફારોથી સમાજના દરેક સ્તરે નવી શક્તિ ઉભી થઈ છે, આત્મવિશ્વાસથી ભરેલી છે.
પ્રધાનમંત્રીએ કહ્યું કે ‘આજે દેશના ગરીબ લોકોને વિશ્વાસ છે કે તેઓ તેમના જીવનધોરણમાં સુધારો કરી શકે છે, તેમની ગરીબી દૂર કરી શકે છે અને ખેડુતોને ખેતીમાં તેમની આવક વધશે તેવો વિશ્વાસ છે.’
5 ટ્રિલિયન ડોલર ઇકોનોમી - નાના શહેરો અને નગરો પર ધ્યાન કેન્દ્રિત:
તેમણે કહ્યું કે “ભારતે આગામી પાંચ વર્ષમાં તેની અર્થવ્યવસ્થા 5 ટ્રિલિયન ડોલર સુધી વધારવાનો લક્ષ્યાંક રાખ્યો છે. “લક્ષ્ય નિર્ધારિત કરવું અને તેના તરફ પ્રયત્નો કરવા વધુ સારા છે. આ લક્ષ્ય સરળ નથી પણ તેને હાંસલ કરવું અશક્ય પણ નથી,”
તેમણે કહ્યું કે આ લક્ષ્ય હાંસલ કરવા માટે, દેશની નિકાસમાં વધારાની સાથે દેશમાં ઉત્પાદન ક્ષેત્રને મજબૂત બનાવવું ખૂબ જ મહત્વપૂર્ણ છે અને સરકારે આ તરફ અનેક પહેલ કરી છે.
પ્રધાનમંત્રીએ કહ્યું કે આ પ્રયત્નોની વચ્ચે ભારતને વૈશ્વિક અર્થવ્યવસ્થામાં ઉતાર-ચડાવની સાથે ઉભરતી અર્થવ્યવસ્થા હોવાને કારણે વધુ પડકારોનો સામનો કરવો પડે છે.
તેમણે ભારપૂર્વક જણાવ્યું હતું કે પ્રથમ વખત સરકારે નાના શહેરોના આર્થિક વિકાસ પર ધ્યાન કેન્દ્રિત કર્યું છે અને તેમને નવા વિકાસ કેન્દ્ર બનાવ્યા છે.
કર પ્રણાલીમાં સુધારો:
પ્રધાનમંત્રીએ કહ્યું, “દરેક સરકાર ટેક્સ પ્રણાલીમાં સુધારો લાવવામાં ખૂબ જ ખચકાતી રહી છે. વર્ષોથી આમાં કોઈ પરિવર્તન આવ્યું નહીં. હવે અમે પ્રક્રિયા કેન્દ્રિત કર પદ્ધતિ તરફથી નાગરિક કેન્દ્રિત કર પદ્ધતિ તરફ આગળ વધી રહ્યા છીએ. ભારત એવા પસંદગીના દેશોમાં જોડાઇ જશે, જ્યાં કરદાતાઓનું ચાર્ટર લાગુ કરવામાં આવ્યું છે. ચાર્ટર સ્પષ્ટપણે કરદાતાઓના અધિકારની વ્યાખ્યા કરશે. "
પ્રધાનમંત્રીએ દરેક ભારતીયને કરવેરામાંથી બચવાના પ્રયત્નો કરતાં હોય તો આત્મનિરીક્ષણ કરવા વિનંતી કરી અને પ્રામાણિક કરદાતાઓ વિષે વિચારવા કહ્યું. તેમણે તમામ નાગરિકોને જવાબદાર નાગરિક બનવા અને તેમના વેરા ભરવાની વિનંતી કરી.
તેમણે મીડિયાને સમૃદ્ધ ભારતના નિર્માણમાં રચનાત્મક ભૂમિકા ભજવવા વિનંતી કરી.
તેમણે કહ્યું, “જ્યારે દરેક વ્યક્તિ પોતાની ફરજો પૂરી કરશે, તો પછી કોઈ સમસ્યા જ નહીંરહે. ત્યારે દેશને નવીતાકાત, નવી ઊર્જા મળશે. આ દાયકામાં આ ભારતને નવી ઊંચાઇ પર લઈ જશે.”
SD/GP/DS
(Visitor Counter : 162
પ્રધાનમંત્રીનું કાર્યાલય
પ્રધાનમંત્રી 16 ડિસેમ્બર, 2018નાં રોજ ઉત્તરપ્રદેશની મુલાકાત લેશે
પ્રધાનમંત્રી શ્રી નરેન્દ્ર મોદી 16 ડિસેમ્બર, 2018નાં રોજ ઉત્તરપ્રદેશનો પ્રવાસ કરશે.
પ્રધાનમંત્રી રાયબરેલીમાં મોડર્ન કોચ ફેક્ટરીનું નિરીક્ષણ કરશે. એક જાહેર સભા દરમિયાન તેઓ આ ફેક્ટરીનાં 900માં કોચ અને એક જોડાયેલી રેકને ઝંડી દેખાડશે. તેઓ વિવિધ વિકાસ યોજનાઓ રાષ્ટ્રને સમર્પિત કરશે, ઉદઘાટન કરશે અથવા શિલાન્યાસ કરશે. પ્રધાનમંત્રી જનમેદનીને સંબોધિત કરશે.
ત્યારબાદ પ્રધાનમંત્રી પ્રયાગરાજ માટે રવાના થશે. તેઓ કુંભ મેળા માટે એક અત્યાધુનિક કમાન અને નિયંત્રણ કેન્દ્રનું ઉદઘાટન કરશે. તેઓ ગંગાપૂજન કરશે અને સ્વચ્છ કુંભ એક્ઝિબિશનનું અવલોકન કરશે. શ્રી નરેન્દ્ર મોદી પ્રયાગરાજમાં ‘અક્ષયવત’ની મુલાકાત લેશે.
પછી પ્રધાનમંત્રી અંડાવા માટે રવાના થશે, જ્યાં તેઓ વિવિધ વિકાસ પરિયોજનાનું લોકાર્પણ અથવા શિલાન્યાસ કરશે. પ્રધાનમંત્રી જનમેદનીને સંબોધિત પણ કરશે.
ત્યારબાદ પ્રધાનમંત્રી પ્રયાગરાજનાં બામરોલી એરપોર્ટ પર પહોંચશે. દિલ્હી પરત થયા અગાઉ તેઓ એરપોર્ટનાં નવા ટર્મિનલ ભવનનું ઉદઘાટન કરશે.
RP
(Visitor Counter : 97
પ્રધાનમંત્રીનું કાર્યાલય
રોજગાર મેળા હેઠળ, પ્રધાનમંત્રી શ્રી 26મી સપ્ટેમ્બરે સરકારી વિભાગો અને સંસ્થાઓમાં નવી ભરતી કરાયેલા ઉમેદવારોને 51,000 જેટલા નિમણૂક પત્રોનું વિતરણ કરશે.
રોજગાર મેળો એ રોજગાર સર્જનને સર્વોચ્ચ અગ્રતા આપવા માટે પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે
ઓનલાઈન મોડ્યુલ કર્મયોગી પ્રારંભ દ્વારા નવા નિમણૂક પામેલા લોકો ખુદ તાલીમ મેળવી શકશે
પ્રધાનમંત્રી શ્રી નરેન્દ્ર મોદી 26મી સપ્ટેમ્બર, 2023ના રોજ સવારે 10:30 વાગ્યે વિડિયો કોન્ફરન્સિંગ દ્વારા લગભગ 51,000 નવા નિમણૂંક પત્રોનું વિતરણ કરશે. પ્રધાનમંત્રી આ પ્રસંગે નવનિયુક્તોને પણ સંબોધિત કરશે.
રોજગાર મેળો દેશભરમાં 46 સ્થળોએ યોજાશે. આ પહેલને સમર્થન આપતા કેન્દ્ર સરકારના વિભાગો તેમજ રાજ્ય સરકારો/ કેન્દ્રશાસિત પ્રદેશોમાં ભરતી થઈ રહી છે. દેશભરમાંથી પસંદ કરાયેલા નવી ભરતી થયેલા ઉમેદવારો વિવિધ મંત્રાલયો/વિભાગોમાં સરકારમાં જોડાશે. જેમાં પોસ્ટ વિભાગ, ભારતીય ઓડિટ અને એકાઉન્ટ્સ વિભાગ, અણુ ઊર્જા વિભાગ, મહેસૂલ વિભાગ, ઉચ્ચ શિક્ષણ વિભાગ, સંરક્ષણ મંત્રાલય, આરોગ્ય અને કુટુંબ કલ્યાણ મંત્રાલય અને અન્યો સમાવેશ થાય છે.
રોજગાર મેળો એ રોજગાર સર્જનને સર્વોચ્ચ અગ્રતા આપવાની પ્રધાનમંત્રીની પ્રતિબદ્ધતાની પરિપૂર્ણતા તરફનું એક પગલું છે. રોજગાર મેળા વધુ રોજગાર નિર્માણમાં ઉત્પ્રેરક તરીકે કામ કરશે અને યુવાનોને તેમના સશક્તીકરણ અને રાષ્ટ્રીય વિકાસમાં ભાગીદારી માટે અર્થપૂર્ણ તકો પ્રદાન કરશે તેવી અપેક્ષા છે.
નવા નિમણૂક પામેલાઓને iGOT કર્મયોગી પોર્ટલ પરના ઓનલાઈન મોડ્યુલ, કર્મયોગી પ્રારંભ દ્વારા પોતાને તાલીમ આપવાની તક પણ મળી રહી છે, જ્યાં ‘ક્યાંય પણ કોઈપણ ઉપકરણ’ લર્નિંગ ફોર્મેટ માટે 680થી વધુ ઈ-લર્નિંગ અભ્યાસક્રમો ઉપલબ્ધ કરાવવામાં આવ્યા છે.
CB/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગ્રાહક બાબતો, ખાદ્ય અને જાહેર વિતરણ મંત્રાલય
ઉપભોક્તા બાબતોના વિભાગના સચિવે છૂટક વેપારીઓને ઘરના વપરાશ બાસ્કેટમાં ખલેલ ન પાડવાનો નિર્દેશ આપ્યો
રિટેલ માર્જિન માપાંકિત કરો: સચિવ, DoCA
ઉપભોક્તા બાબતોના વિભાગના સચિવ, શ્રી રોહિત કુમાર સિંઘે એક બેઠકમાં છૂટક વેપારીઓને છૂટક માર્જિનનું માપાંકન એવી રીતે કરવાની સલાહ આપી હતી કે ઘરોમાં કઠોળના વપરાશ બાસ્કેટમાં ભાવ વધારાથી ખલેલ ન પહોંચે. તેમણે આજે અહીં રિટેલર્સ એસોસિએશન ઓફ ઈન્ડિયા  અને મોટા સંગઠિત રિટેલરો સાથે બેઠક કરી અને તેમને કઠોળ, ખાસ કરીને તુવેર દાળ માટે છૂટક માર્જિન ગેરવાજબી સ્તરે રાખવામાં ન આવે તેની ખાતરી કરવા નિર્દેશ આપ્યો.
છૂટક ઉદ્યોગના ખેલાડીઓએ સરકાર સાથે સંપૂર્ણ સહકાર આપવા માટે તેમની પ્રતિબદ્ધતા વ્યક્ત કરી હતી અને ખાતરી આપી હતી કે કઠોળના ભાવ નિયંત્રણમાં રાખવા માટે તમામ પ્રયાસો કરવામાં આવશે.
રિટેલ એસોસિએશન અને મુખ્ય સંગઠિત રિટેલ ચેઇન્સ સાથેની આજની મીટિંગ એ બેઠકોની શ્રેણીનો એક ભાગ છે જે વિભાગે ગ્રાહકો માટે કઠોળની ઉપલબ્ધતા અને પોષણક્ષમતા સુનિશ્ચિત કરવા માટે કઠોળ મૂલ્ય શૃંખલાના તમામ હિતધારકો સાથે કરી હતી.
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 109
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 159.67 કરોડ લોકોને રસી આપવામાં આવી
ભારતમાં સક્રિય કેસનું ભારણ 19,24,051 થયું
સક્રિય કેસનું ભારણ હાલમાં 5.03% છે
સાજા થવાનો દર હાલમાં 93.69% નોંધાયો
છેલ્લા 24 કલાકમાં 2,23,990 દર્દીઓ સાજા થયા, કુલ વધીને 3,58,07,029 દર્દીઓ સાજા થયા
છેલ્લા 24 કલાકમાં ભારતમાં 3,17,532 નવા કેસ નોંધાયા
અત્યાર સુધીમાં ઓમિક્રોનના કુલ 9,287 કેસ સામે આવ્યા;ગઈકાલથી તેમાં 3.63 ટકાનો વધારો
દૈનિક પોઝિટિવીટી દર 16.41% પહોંચ્યો
સાપ્તાહિક પોઝિટિવીટી દર હાલમાં 16.06% છે
કુલ 70.93 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 19,35,180 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.63 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 25,433 ડોઝ આપવામાં આવ્યા
ભારતમાં સક્રિય કેસનું ભારણ 17,912 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.78% નોંધાયો
છેલ્લા 24 કલાકમાં 1,723 દર્દીઓ સાજા થયા, કુલ વધીને 4,41,06,656 દર્દીઓ સાજા થયા
છેલ્લા 24 કલાકમાં ભારતમાં 1,326 નવા કેસ નોંધાયા
દૈનિક પોઝિટિવીટી દર 1.59% પહોંચ્યો
સાપ્તાહિક પોઝિટિવીટી દર હાલમાં 1.08% છે
કુલ 90.09 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 83,167 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 113
પ્રધાનમંત્રીનું કાર્યાલય
ઉઝબેકિસ્તાનની મુલાકાત પહેલા પ્રધાનમંત્રીનું પ્રસ્થાન નિવેદન
શાંઘાઈ કોઓપરેશન ઓર્ગેનાઈઝેશન  ના રાજ્યના વડાઓની કાઉન્સિલની બેઠકમાં હાજરી આપવા ઉઝબેકિસ્તાનના મહામહિમ રાષ્ટ્રપતિ શ્રી શવકત મિર્ઝીયોયેવના આમંત્રણ પર હું સમરકંદની મુલાકાત લઈશ.
SCO સમિટમાં, હું પ્રસંગોચિત, પ્રાદેશિક અને આંતરરાષ્ટ્રીય મુદ્દાઓ, SCO ના વિસ્તરણ અને સંગઠનની અંદર બહુપક્ષીય અને પરસ્પર લાભદાયી સહકારને વધુ ગાઢ બનાવવા પર વિચારોની આપલે કરવા આતુર છું. ઉઝબેક અધ્યક્ષતા હેઠળ, વેપાર, અર્થતંત્ર, સંસ્કૃતિ અને પર્યટનના ક્ષેત્રોમાં પરસ્પર સહયોગ માટે સંખ્યાબંધ નિર્ણયો લેવામાં આવે તેવી શક્યતા છે.
હું સમરકંદમાં રાષ્ટ્રપતિ મિર્ઝીયોયેવને મળવા માટે પણ આતુર છું. હું 2018માં તેમની ભારતની મુલાકાતને પ્રેમપૂર્વક યાદ કરું છું. તેમણે 2019માં વાઈબ્રન્ટ ગુજરાત સમિટમાં અતિથિ વિશેષ તરીકે પણ હાજરી આપી હતી. આ ઉપરાંત, હું સમિટમાં ભાગ લેનારા કેટલાક અન્ય નેતાઓ સાથે દ્વિપક્ષીય બેઠકો યોજીશ.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
જી20 શિખર મંત્રણા, સત્ર 1: વૈશ્વિક અર્થવ્યવસ્થા અને વૈશ્વિક આરોગ્ય અંગેના પ્રધાનમંત્રીશ્રીના સંબોધનનો મૂળપાઠ
મહાનુભાવો,
કોરોના વૈશ્વિક મહામારી સામે લડવા અમે One Earth- One Healthનું વિઝન વિશ્વ સમક્ષ રાખ્યું છે.
ભવિષ્યમાં આવા કોઈપણ સંકટનો સામનો કરવા માટે, આ વિઝન વિશ્વની ખૂબ મોટી તાકાત બની શકે છે.
મહાનુભાવો,
ફાર્મસી ઓફ ધ વર્લ્ડની ભૂમિકા નિભાવતા, ભારતે 150થી વઝુ દેશોને દવાઓ પહોંચાડી. તેની સાથે-સાથે અમે વેક્સિન રિસર્ચ અને મેન્યુફેક્ચરિંગ વધારવામાં પણ પોતાની પૂરેપૂરી તાકાત લગાવી દીધી.
ખૂબ ઓછા સમયમાં, અમે ભારતમાં એક બિલિયનથી વધુ વેક્સિન ડોઝ લગાવી ચૂક્યા છીએ.
દુનિયાની one sixth વસતીમાં સંક્રમણને નિયંત્રિત કરીને ભારતે વિશ્વને પણ સુરક્ષિત કરવામાં પોતાનું યોગદાન આપ્યું છે અને વાયરસના વધુ મ્યુટેશનની સંભાવનાને પણ ઓછી કરી છે.
મહાનુભાવો,
આ મહામારીએ સમગ્ર દુનિયાને વિશ્વસનીય સપ્લાઈ ચેઈનની આવશ્યકતા પ્રત્યે સતર્ક કરી છે.
આ સ્થિતિમાં ભારત, એક વિશ્વસનીય મેન્યુફેક્ચરિંગ હબ તરીકે ઊભરી આવ્યું છે.
આ માટે ભારતે bold economic reformsને નવી ગતિ આપી છે.
અમે કોસ્ટ ઓફ ડૂઈંગ બિઝનેસને ખૂબ ઓછી કરી છે અને દરેક સ્તરે ઈનોવેશન વધાર્યુ છે.
હું જી20 દેશોને આમંત્રિત કરું છું કે પોતાની ઈકોનોમિક રિકવરી અને સપ્લાઈ ચેઈન વૈવિધ્યકરણમાં ભારતને પોતાનું વિશ્વસનીય સહભાગી બનાવે.
મહાનુભાવો,
સંભવતઃ જીવનનું કોઈ પાસુ એવું નથી કે જેમાં કોવિડના કારણે ખલેલ ન પહોંચી હોય.
એવી વિકટ પરિસ્થિતિમાં પણ ભારતના IT-BPO સેક્ટરે એક સેકન્ડનો પણ અવરોધ આવવા ન દીધો, રાઉન્ડ ધ ક્લોક કામ કરીને સમગ્ર વિશ્વને સપોર્ટ કર્યો.
મને ખુશી છે કે, જ્યારે મુલાકાતો દરમિયાન આપ જેવા નેતા, તેની પ્રશંસા કરે છે કે ભારતે કઈ રીતે એક વિશ્વસનીય પાર્ટનરની ભૂમિકા નિભાવી છે.
આ આપણી યુવા પેઢીને પણ નવા ઉત્સાહથી ભરપૂર કરે છે.
અને આ એટલા માટે થયું, કેમકે ભારતે કોઈ સમય ગુમાવ્યા વિના, વર્ક ફ્રોમ એનીવ્હેર સાથે સંકળાયેલા અભૂતપૂર્વ સુધારા કર્યા.
મહાનુભાવો,
ગ્લોબલ ફાઈનાન્સિયલ આર્કિટેક્ચરને વધુ ‘fair’ બનાવવા માટે 15 ટકા, મિનિમમ કોર્પોરેટ ટેક્સ રેટ, એક મહત્વપૂર્ણ કદમ સાબિત થશે.
ખુદ 2014માં જી20ની બેઠકમાં તેનું સૂચન કર્યુ હતું. હું જી20નો આભાર માનું છું કે તેણે આ દિશામાં નક્કર પ્રગતિ કરી છે.
આર્થિક રિકવરી માટે આંતરરાષ્ટ્રીય અવરજવર વધારવી આવશ્યક છે.
આ માટે આપણે અલગ-અલગ દેશોના વેક્સિન સર્ટિફિકેટ્સની પરસ્પર માન્યતા સુનિશ્ચિત કરવાની રહેશે.
મહાનુભાવો,
ભારત પોતાના વૈશ્વિક દાયિત્વોને લઈને હંમેશા ગંભીર રહ્યું છે.
હું આજે જી20ના આ મંચ પર, આપ સૌને એ જણાવવા માગું છું કે ભારતની તૈયારી, આગામી વર્ષે વિશ્વ માટે 5 બિલિયન વેક્સિન ડોઝથી પણ વધુના ઉત્પાદનની કરી છે.
ભારતના આ કમિટમેન્ટથી કોરોનાના વૈશ્વિક સંક્રમણને રોકવામાં ખૂબ મોટી મદદ મળશે.
આથી, એ આવશ્યક છે કે WHO દ્વારા ભારતીય રસીઓને ત્વરિત માન્યતા આપવામાં આવે.
ધન્યવાદ.
SD/GP/JD
(Visitor Counter : 180
મંત્રીમંડળ
મંત્રીમંડળે ઔષધી વનસ્પતિઓના ક્ષેત્રમાં ભારત અને પેરુની વચ્ચે સહયોગ સાધવા અંગેના સમજૂતી કરારો પર હસ્તાક્ષર કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે રાષ્ટ્રીય ઔષધીય વનસ્પતિ બોર્ડ, આયુષ મંત્રાલય, ભારત સરકાર અને નેશનલ ઇન્સ્ટીટયુટ ઑફ હેલ્થ, સ્વાસ્થ્ય મંત્રાલય, પેરુની વચ્ચે ઔષધીય વનસ્પતિઓના ક્ષેત્રમાં સહયોગ સાધવા અંગેના સમજૂતી કરારો પર હસ્તાક્ષર કરવાની મંજૂરી આપી દીધી છે.
મુખ્ય અસરો:
બંને દેશોમાં ઔષધીય વનસ્પતિઓ સાથે સંલગ્ન સમૃદ્ધ જૈવ વિવિધતા અને ઔષધીય વનસ્પતિઓ પર આધારિત સ્વદેશી પરંપરાગત ઔષધી પ્રણાલીઓની ઉપસ્થિતિ પર વિચાર વિમર્શ કરતા અને બંને દેશોની વચ્ચે રહેલા મૈત્રીપૂર્ણ અને સહયોગપૂર્ણ સંબંધોને માન્યતા પ્રદાન કરતા પ્રસ્તાવિત સમજૂતી કરારો વડે બંને દેશોની વચ્ચે ઔષધીય વનસ્પતિઓના ક્ષેત્રમાં દ્વિપક્ષીય સહયોગમાં વૃદ્ધિ થશે. આ સમજૂતી કરાર બંને દેશોની માટે અત્યંત મહત્વપૂર્ણ સાબિત થશે. આ સમજૂતી કરાર ઔષધીય વનસ્પતિઓના સંબંધમાં બંને દેશોની વચ્ચે સહયોગની માળખાગત રૂપરેખા પ્રદાન કરશે.
અમલીકરણ કાર્યપદ્ધતિ અને લક્ષ્યો:
સમજૂતી કરારો પર હસ્તાક્ષર થયા બાદ તરત જ બંને પક્ષોની વચ્ચે પ્રક્રિયાઓ શરુ થઇ જશે. બંને દેશો તરફથી ઉપાડવામાં આવેલા પગલાઓ સમજૂતી કરારોના કાર્યક્ષેત્રને અનુકૂળ હશે અને આ સંધિ અમલીકૃત રહે ત્યાં સુધી અમલમાં રહેશે.
સંલગ્ન ખર્ચ:
આ સંધિ કરારમાં કોઇપણ પ્રકારનોવધારાના નાણાકીય ખર્ચ સમાવિષ્ટ નહિં હોય. સંશોધન, શિક્ષણ અભ્યાસક્રમો, સંમેલનો/બેઠકોનું આયોજન કરવા માટે જરૂરી નાણાકીય સંસાધન રાષ્ટ્રીય ઔષધી વનસ્પતિ બોર્ડ, આયુષ મંત્રાલયની માટે વર્તમાન ફાળવાયેલ બજેટ અને વર્તમાન આયોજન યોજનાઓ પાસેથી પ્રાપ્ત કરવામાં આવશે.
પૂર્વ ભૂમિકા:
જૈવ ટેકનોલોજીના સંદર્ભમાં ભારત વિશ્વના સમૃદ્ધ દેશોમાંથી એક છે અને અંદાજે વનસ્પતિઓની 7000થી વધુ પ્રજાતિઓનો લોક પરંપરા અનુસાર તેમજ આયુર્વેદ, યુનાની, સિદ્ધ અને હોમિયોપેથી  જેવી પરંપરાગત ઔષધીઓની પ્રમાણિત પ્રણાલીઓમાં ઔષધીય ઉપયોગ થતા રહ્યા છે. પેરુ ગણરાજ્ય લેટીન અમેરિકન દેશોમાંથી એક છે, કે જે વિશ્વમાં જૈવ વિવિધતાની દૃષ્ટિએ ભારતની જેમ જ મહત્વપૂર્ણ છે. પેરુમાં પણ ઔષધીય વનસ્પતિઓની સમૃદ્ધ જૈવ વિવિધતા છે તેમજ ઔષધીય વનસ્પતિઓ પર આધારિત પરંપરાગત ઔષધી પદ્ધતિઓ ત્યાના વતનીઓ દ્વારા મુખ્યત્વે ઉપયોગમાં લેવામાં આવે છે.
બંને દેશોમાં ઔષધીય વનસ્પતિઓની સમૃદ્ધ જૈવ વિવિધતા અને સ્વદેશી પરંપરાગત ઔષધીય પદ્ધતિઓમાં આ સંસાધનોનો ઉપયોગ તેમજ દ્વિપક્ષીય સહયોગને મજબૂત બનાવવા પર વિચાર કરીને ઔષધીય વનસ્પતિઓના ક્ષેત્રમાં સહયોગ અંગેના આ પ્રસ્તાવિત કરારની પરિકલ્પના કરવામાં આવી છે.
RP
(Visitor Counter : 193
પ્રધાનમંત્રીનું કાર્યાલય
કાશી દરેકની રાહ જુએ છે અને તેની મુલાકાત લેનારા બધાને મંત્રમુગ્ધ કરશે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ, એક નાગરિકના ટ્વીટનો જવાબ આપ્યો જેણે કાશીની મુલાકાત લેવાના 10 કારણોની યાદી આપી હતી.
પ્રધાનમંત્રીએ ટ્વીટ કર્યું:
"હું સંમત છું 😀 પણ હું એ પણ ઉમેરીશ કે કારણોની સંખ્યા 10થી વધુ છે.
કાશી દરેકની રાહ જુએ છે અને તે મુલાકાત લેનારા બધાને મંત્રમુગ્ધ કરી દેશે."
I agree 😀 but I’ll also add that the number of reasons go well beyond 10.
— Narendra Modi  April 15, 2023
Kashi awaits everyone and it will mesmerise all those who visit. https://t.co/7h7tF0Szx3
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કેગ દ્વારા જાહેર ઉપક્રમો પરનો ઓડિટ રિપોર્ટ રાજ્ય સરકારને સોંપાયો
ભારતના કમ્પ્ટ્રોલર અને ઓડિટર જનરલના જાહેર ક્ષેત્રના ઉપક્રમો પર 31 માર્ચ, 2017ના રોજ પુરા થયેલા વર્ષ માટે અહેવાલ , ગુજરાત સરકાર – 05 જૂન, 2018ના રોજ રાજ્ય સરકારને સોંપી દેવામાં આવ્યો છે.
J.Khunt/RP
(Visitor Counter : 100
પ્રધાનમંત્રીનું કાર્યાલય
ઈન્ડિયા ભૂટાન સેટેલાઇટ એ ભૂટાનના લોકો સાથેના આપણા વિશેષ સંબંધોનો પુરાવો છે: પ્રધાનમંત્રી શ્રી
સંયુક્ત રીતે વિકસિત ભારત ભૂટાન ઉપગ્રહના સફળ પ્રક્ષેપણ પર DITT ભૂટાન અને ISROની પ્રશંસા
પ્રધાનમંત્રી શ્રી નરેન્દ્ર મોદીએ કહ્યું છે કે ભારત ભૂટાન સેટેલાઇટ એ ભૂટાનના લોકો સાથેના આપણા વિશેષ સંબંધોનો પુરાવો છે. શ્રી મોદીએ સંયુક્ત રીતે વિકસિત આ ઉપગ્રહના સફળ પ્રક્ષેપણ પર માહિતી પ્રૌદ્યોગિકી અને ટેલિકોમ વિભાગ  ભૂટાન અને ISROની પ્રશંસા કરી છે.
ભારત-ભૂટાન SAT ના સફળ પ્રક્ષેપણ પર મહામહિમ ધ કિંગનો સંદેશ રજૂ કરનાર ભૂટાનના પ્રધાનમંત્રી દ્વારા કરાયેલ ટ્વીટના જવાબમાં, પ્રધાનમંત્રીશ્રીએ કહ્યું;
"ભારત ભૂટાન સેટેલાઇટ એ ભૂટાનના લોકો સાથેના આપણા વિશેષ સંબંધોનો પુરાવો છે. આ સંયુક્ત રીતે વિકસિત ઉપગ્રહના સફળ પ્રક્ષેપણ બદલ હું @dittbhutan અને @isroની પ્રશંસા કરું છું."
YP/GP/JD
(
માર્ગ પરિવહન અને રાજમાર્ગ મંત્રાલય
કેન્દ્રીયમંત્રીશ્રી મનસુખભાઈ માંડવિયા દ્વારા આયોજિત “ગાંધી મૂલ્યોનાં માર્ગે પદયાત્રા”નોઆજે ત્રીજો દિવસ
પદયાત્રાના ત્રીજા દિવસે “સ્વાદ-ત્યાગ” મહાવ્રત પર સંબોધતા યુવા લેખક રામ મોરી અને પ્રખર યુવા વક્તા રાધા મહેતા
દિવસ ૩ - પદયાત્રાનો રૂટ: માયધાર – પીંગળી – લખાવાડ – અનિડા – માંડવડા – ભૂતિયા – શેત્રુંજી ડેમ
અમદાવાદ, 18-01-2019
બીજા દિવસે એટલે તા. ૧૭-૦૧-૨૦૧૯નાચોથી મહાવ્રતસભા માયધાર ખાતે યોજાઈ હતી. શ્રી રાઘવજીભાઈ ડાભીએ ‘સ્વદેશી’ વિશે વાત કરતાં કહ્યું કે,“સ્વદેશી એટલે દેશ પ્રેમ, દેશ માટેની લાગણી. સ્વદેશી એટલે છેવાડાના માણસને પણ કામ મળી રહે અને એનું ઉત્થાન થાય એ કાર્ય એટલે સ્વદેશી. પૂજ્ય ગાંધીબાપુ સ્વદેશી બાબતે હિમાયતી હતાં કેમકે એમાં દેશના દરેક નાગરિકનું કલ્યાણ હતું!”
આજે સવારે ૦૬ વાગ્યે કેન્દ્રીય મંત્રીશ્રી મનસુખભાઈ માંડવિયા અને પદયાત્રીઓ એ માયધાર ગામ ખાતે પ્રભાતફેરી યોજી અને સ્વચ્છતા અભિયાનમાં ગામ લોકો સાથે શ્રમદાન કર્યું. ત્યારબાદ માયધાર સંસ્થાથી ત્રીજા દિવસની પદયાત્રાનો પ્રારંભ થયો. ગાંધીમૂલ્યોનાં માર્ગે ચાલનારી આ પદયાત્રા સૌરાષ્ટ્રની ધરતી પર ગાંધી વિચારોને વાગોળતી બુનિયાદી આદર્શોના ભેખધારીઓ પીંગળી ગામે પહોંચ્યા ત્યારે ગામલોકોએ વિશાળ સંખ્યામાં કેન્દ્રીય મંત્રીશ્રી મનસુખભાઈમાંડવિયા અને પદયાત્રીઓનું હર્ષોલ્લાસ સાથે સામૈયું કર્યું.
પીંગળી થી લાખવડ અને લખાવાડ થી અનીડા ગામે જ્યારે પદયાત્રા પહોંચી ત્યારે ગામ લોકોએ ભાતીગળ તોરણો આખા ગામમાં બાંધી પદયાત્રીઓ અને મનસુખભાઈનું ભાવભર્યુ સ્વાગત કર્યું. અનીડા ગામ ખાતેની મહાવ્રત સભાનો વિષય “સ્વાદ – ત્યાગ” હતો.સ્વાદ-ત્યાગ વિશે વાત કરતાં નેશનલ એવોર્ડ વિજેતા અને યુવા લેખક શ્રી રામ મોરીએ કહ્યું કે,“સ્વાદ માત્ર જીભ નહીં જીવ સુધી પ્રસરેલો છે. પૂજ્ય ગાંધીબાપુ સ્વાદ-ત્યાગ કરતાં એ એમની જીદ નહીં એમની તપસ્યા હતી. સ્વાદ સત્તાનો હોય સ્વાદ લાલચનો હોય, સ્વાદ અહંકારનો હોય. સત્તાના સ્વાદ માંથી જ મહાભારત અને રામાયણ સર્જાયો છે. પૂજ્ય બાપુ કહેતાં કે સ્વાદ ત્યાગથી મનોબળ મક્કમ થાય છે”. બીજા વક્તા રાધા મહેતા એ કહ્યું કે, “આ પદયાત્રાના સહભાગી બનીને સમજાય છે કે ગાંધી ચિંધ્યો માર્ગ અને શ્રી મનસુખભાઈ જેવો ધસમસતો પ્રવાહ – ગાંધીગંગા અવિરત રહેશે. સ્વાદેન્દ્રીય પર સંયમ એ મનના સંયમની ચાવી છે. આંતરિક અને માનસિક સુખની શરૂઆત શારીરિક સ્વાસ્થ્ય થી છે અને પદયાત્રાનો ભાગ હોવું એ જીવન બદલી રાખનારી ઘટના છે.”
આ પદયાત્રામાં ‘તારક મહેતા કા ઉલ્ટા ચશ્માં’ સીરીયલનાં પ્રોડ્યુસર આસિતભાઈ મોદી તેમનીટીમ પ્રો. ભીડે  અને પત્રકાર પોપટલાલ  સાથે ખાસ જોડાયા હતાં.
આજે રાત્રે પદયાત્રા શેત્રુંજી ડેમ પહોંચશે અને ત્યાં પૂજ્ય બાપુએ આપેલા પાંચમાં મહાવ્રત ‘અભય’ પર શ્રી અતુલભાઈ પંડ્યા, નિયામકશ્રી ગાંધી આશ્રમ  પોતાનાં વિચારો રજુ કરશે. ત્યારપછી રાત્રી સાંસ્કૃતિક કાર્યક્રમમાં સુપ્રસિદ્ધ ડાયરો કલાકાર ગીતાબેન રબારી દ્વારા કાર્યક્રમ યોજાશે.
આવતીકાલે રાત્રી સાંસ્કુતિક કાર્યક્રમોમાં પાલીતાણા નગર ખાતેઅલ્પાબેન પટેલ  અને ઘનશ્યામભાઈ લાખાણી , ઘેટી ખાતે ગુજરાતમાં સૌપ્રથમ વખત રજુ થઈ રહેલી માનવ કદની “કઠપુતળી”નો કાર્યક્રમ, પાંચપીપળા અને વાળુકડ ખાતે ભવાઈ એમ કૂલ મળીને અલગ અલગ જગ્યાઓ પર અલગ અલગ પ્રકારનાં કાર્યક્રમો યોજાશે.
NP/J.Khunt/GP
(Visitor Counter : 273
સંરક્ષણ મંત્રાલય
સ્વર્ણિમ વિજય વર્ષ વિજય જ્યોત માયાબંદર, આંદામાન અને નિકોબાર ટાપુઓ સુધી પહોંચી
મુખ્ય અંશો:
- ANCના સંયુક્ત સેવાઓ સાયકલ અભિયાન વિજય જ્યોત સાથે
- કિશોરી નગરની સરકારી વરિષ્ઠ માધ્યમિક શાળામાં જ્યોત લઈ જવામાં આવી
- ટીમે 1971ના યુદ્ધમાં ભારતની જીતની યાદમાં બાળકોમાં જાગૃતિ ફેલાવી
- સાયકલ સવારો ચાર દિવસમાં 300 કિલોમીટરથી વધુનું અંતર કાપ્યું
સ્વર્ણિમ વિજય વર્ષ વિજય જ્યોત સાથે આંદામાન અને નિકોબાર કમાન્ડ  ના સંયુક્ત સેવા સાયકલ અભિયાન 08 ઓગસ્ટ, 2021ના રોજ માયાબંદર પહોંચ્યું. સાયકલ સવારોએ ચાર દિવસમાં 300 કિલોમીટર સુધીનું અંતર સફળતાપૂર્વક પાર કર્યું. કિશોરી નગર ખાતેની સરકારી વરિષ્ઠ માધ્યમિક શાળામાં વિજય જ્યોત લઈ જવામાં આવી હતી જ્યાં જિલ્લાના અધિકારીઓ, સશસ્ત્ર દળોના દિગ્ગજો અને શાળાના મુખ્ય શિક્ષકો દ્વારા તેનું સ્વાગત કરવામાં આવ્યું હતું. વિજય જ્યોતના સન્માન માટે શાળાના બાળકો દ્વારા સાંસ્કૃતિક કાર્યક્રમનું આયોજન કરવામાં આવ્યું હતું.
સાયકલ અભિયાન ટીમે 1971ના યુદ્ધમાં ભારતના વિજયની ઉજવણી માટે બાળકોમાં જાગૃતિ ફેલાવવા માટે શ્રાવ્ય દ્રશ્ય પ્રસ્તુતિઓ કરી હતી. સાઇકલ સવારોએ બાળકોને સશસ્ત્ર દળોમાં જોડાવા અને સાહસ અને રમતગમતને તેમના જીવનનો મહત્વનો ભાગ બનાવવા પ્રોત્સાહિત કર્યા. ટીમે નિવૃત્ત સૈનિકો, શાળાના અધિકારીઓ અને બાળકોને સ્મૃતિચિહ્નનું વિતરણ પણ કર્યું હતું.
સાયકલ અભિયાન છેલ્લે 09 ઓગસ્ટ, 2021ના રોજ દિગ્લીપુર ખાતે સ્પોર્ટ્સ સ્ટેડિયમ પહોંચશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 203
મહિલા અને બાળ વિકાસ મંત્રાલય
કેન્દ્રીય મંત્રી સ્મૃતિ ઈરાનીએ બાળ અધિકારો પર રાષ્ટ્રીય કાર્યશાળાનું ઉદ્ઘાટન કર્યું
લોકશાહીની શ્રેષ્ઠ કસોટી એ છે કે જો આપણે નાગરિક તરીકે, એક રાષ્ટ્ર તરીકે આપણે આપણા તમામ બાળકોને ન્યાય આપી શકીએ: શ્રીમતી ઈરાની
કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઝુબિન ઈરાનીએ કહ્યું છે કે લોકશાહીની શ્રેષ્ઠ કસોટી એ છે કે જો આપણે નાગરિક તરીકે, એક રાષ્ટ્ર તરીકે આપણે આપણા તમામ બાળકોને ન્યાય આપી શકીએ. આજે અહીં આઝાદી કા અમૃત મહોત્સવના ભાગ રૂપે નેશનલ કમિશન ફોર પ્રોટેક્શન ઑફ ચાઇલ્ડ રાઇટ્સ  દ્વારા આયોજિત બાળ સંરક્ષણ મુદ્દાઓના નિવારક પાસાઓ પર ભાર સાથે બાળ અધિકારો પરની રાષ્ટ્રીય વર્કશોપને સંબોધતા, શ્રીમતી ઈરાનીએ કહ્યું કે લોકશાહીની સાચી ઓળખ એ છે કે તે પોતાના બાળકોનું રક્ષણ કેવી રીતે કરે છે.
આ પ્રસંગે મંત્રીશ્રીએ જણાવ્યું હતું કે બાળ અધિકારો પ્રત્યે સમાજમાં જાગૃતિ કેળવવી જરૂરી છે જેથી તેઓ બાળકોના સંરક્ષણ અને પુનર્વસન માટે આગળ આવે. તેમણે કહ્યું કે મહિલા અને બાળ વિકાસ મંત્રાલયે બાળ અધિકારોના રક્ષણ માટે ઘણા પગલાં લીધા છે જેમાં સંસદ દ્વારા બાળકોના જાતીય ગુનાઓથી રક્ષણ, POCSO એક્ટ અને જુવેનાઇલ જસ્ટિસ  અધિનિયમમાં સુધારાનો સમાવેશ થાય છે. જો કે, સમાજ સતત બદલાઈ રહ્યો છે, વહીવટી જરૂરિયાતો ગતિશીલ છે અને તેથી તે આપણા પર ફરજિયાત છે કે આપણે સમય સાથે વિકાસ કરીએ અને પડકારોના ઉકેલો સાથે તૈયાર રહીએ, એમ મંત્રીએ ઉમેર્યું હતું.
મંત્રીએ જણાવ્યું હતું કે ઘણા લોકોમાં એવી ધારણા છે કે દુર્વ્યવહાર ગરીબ પરિવારો પૂરતો મર્યાદિત છે અને દુર્વ્યવહારનો ભોગ બનેલા બાળકો ગરીબી સુધી મર્યાદિત છે પરંતુ વાસ્તવમાં દુર્વ્યવહાર સમૃદ્ધ પરિવારોમાં તેટલો જ સ્પષ્ટ છે. તેમણે વર્કશોપના સહભાગીઓને વિનંતી કરી હતી કે જ્યારે તેઓ ગરીબીમાંથી ઉદ્ભવતા પડકારોને જુએ છે, ત્યારે તેઓએ સમૃદ્ધ પરિવારોમાં થતા દુરુપયોગ પર પણ ધ્યાન આપવું જોઈએ, જે શક્તિશાળી સંસ્થાઓમાં અને બાળ સંભાળ સંસ્થાઓમાં થાય છે અને આપણે વહીવટકર્તા તરીકે નહીં પરંતુ નાગરિકો તરીકે ઉકેલો કેવી રીતે શોધી શકીએ.
આઝાદીના 75 વર્ષના ઉપલક્ષ્યમાં આયોજિત વર્કશોપના સહભાગીઓને સંબોધતા મંત્રીએ જણાવ્યું હતું કે "તમારા ખભા પર આપણી ભાવિ પેઢીની સ્વતંત્રતા ટકી છે જેથી તેઓ ડર્યા વિના વિકાસ કરી શકે, જેથી તેઓ આત્મવિશ્વાસ સાથે વિકાસ કરી શકે કે જો તેઓ ન્યાય ઈચ્છે તો ન્યાય આપવામાં આવશે, જેથી તેઓ આ વિશ્વાસ સાથે વૃદ્ધિ પામે કે આજે તમે બાળકોની સુરક્ષામાં જે કરો છો તે મુખ્ય છે જે તેઓ તેમની ભાવિ પેઢી માટે વહન કરશે.” મંત્રીએ દુરુપયોગ શું છે અને દુરુપયોગની જાણ કેવી રીતે કરવી તે અંગે બાળકોને શિક્ષિત કરવા પર પણ ભાર મૂક્યો હતો.
સ્વતંત્ર ભારતના 75 વર્ષની ઉજવણીના ભાગ રૂપે, મહિલા અને બાળ વિકાસ મંત્રાલયે 14મી નવેમ્બરથી 21મી નવેમ્બર 2021 દરમિયાન મંત્રાલયના વિશાળ વિઝન એટલે કે મહિલાઓ અને બાળકોના સર્વાંગી વિકાસને અનુરૂપ વિવિધ પ્રવૃત્તિઓ અને કાર્યક્રમોનું આયોજન કર્યું હતું. ચિલ્ડ્રન આઈડિયાઝ, રાઈટ્સ અને ન્યુટ્રીશનની થીમ હેઠળ દેશભરમાં આયોજિત આ પ્રવૃત્તિઓમાં ચાઈલ્ડ કેર ઈન્સ્ટીટ્યુશન્સ  અને વિશિષ્ટ દત્તક એજન્સીઓમાં આઉટરીચ પ્રવૃત્તિઓ, દત્તક લેવાની જાગૃતિના કાર્યક્રમો, કાયદાકીય જાગૃતિ પર સેમિનાર/વેબીનારો, બાળ અને કિશોર આરોગ્ય, બાળ અધિકાર વગેરેનો સમાવેશ થાય છે. આ પ્રવૃત્તિઓનો ઉદ્દેશ બાળ અધિકારો વિશે જાગૃતિ માટે સપ્તાહનો ઉપયોગ કરવાનો હતો અને આ દિશામાં મોટા પ્રમાણમાં સમુદાયની સામૂહિક વિચાર પ્રક્રિયાને ઉત્તેજીત કરવાનો હતો.
SD/GP/JD
(Visitor Counter : 191
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 217.82 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 14,08,253 ડોઝ આપવામાં આવ્યા
ભારતમાં સક્રિય કેસનું ભારણ 42,358 થયું
સક્રિય કેસનું ભારણ હાલમાં 0.10% છે
સાજા થવાનો દર હાલમાં 98.72% નોંધાયો
છેલ્લા 24 કલાકમાં 4,255 દર્દીઓ સાજા થયા, કુલ વધીને 4,40,04,553 દર્દીઓ સાજા થયા
છેલ્લા 24 કલાકમાં ભારતમાં 3,230 નવા કેસ નોંધાયા
દૈનિક પોઝિટિવીટી દર 1.18% પહોંચ્યો
સાપ્તાહિક પોઝિટિવીટી દર હાલમાં 1.58% છે
કુલ 89.41 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,74,755 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 102
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને અબૂ ધાબીના ક્રાઉન પ્રિન્સ મહામહિમ શેખ મોહમ્મદ બિન ઝાયેદ અલ નાહયાન વચ્ચે ટેલિફોનિક સંવાદ
પ્રધાનમંત્રી શ્રી નરેન્દ્ર મોદીએ આજે બપોરે અબૂ ધાબીના ક્રાઉન પ્રિન્સ મહામહિમ શેખ મોહમ્મદ બિન ઝાયેદ અલ નાહયાન સાથે ટેલિફોન પર વાતચીત કરી હતી. બંને નેતાઓએ ભારત-યુએઈ વ્યાપક વ્યૂહાત્મક ભાગીદારી અંતર્ગત વિવિધ ક્ષેત્રોમાં દ્વિપક્ષીય સહયોગમાં સતત પ્રગતિનું સકારાત્મક રીતે મૂલ્યાંકન કર્યુ.
પ્રધાનમંત્રીએ કોવિડ-19 મહામારી દરમિયાન ભારતીય સમુદાય માટે યુએઈના સમર્થનની પ્રશંસા કરી હતી. તેમણે 1 ઓક્ટોબર, 2021થી દુબઈમાં યોજાનાર એક્સ્પો-2020 માટે પણ શુભેચ્છાઓ પાઠવી હતી.
બંને નેતાઓએ સામાન્ય ચિંતાના પ્રાદેશિક મુદ્દાઓ પર પણ ચર્ચા કરી હતી. તેઓ એ વાત પર સહમત થયા કે દુનિયામાં આતંકવાદ અને ઉગ્રવાદ માટે કોઈ સ્થાન નથી અને આ પ્રકારની તાકાતો વિરુદ્ધ આંતરરાષ્ટ્રીય સમુદાયના એકસાથે ઊભા રહેવાના મહત્વ પર ભાર મૂક્યો.
SD/GP/JD
(